Soto

Soto er en landsby nordvest på øya Curaçao i det sørlige Karibia. Den ligger like ved Santa Marthabaai, ca. 30 km vest for Willemstad. Ved folketellingen i 2011 hadde Soto et folketall på 2233.

Stedet vokste fram ved to landeiendommer («plantasjer»), Groot Santa Martha og Klein Santa Martha, som er blant de eldste på Curaçao. Avskaffelsen av slaveri førte til at frigitte slaver slo seg ned i Soto. Mange av innbyggerne ble i 1848 omvendt til katolisismen. I 1925 ble Soto eget prestegjeld og en kirke ble reist. I 1950 ble en ny kirke viet til Sankt Antonius innviet.

Referanser 

Curaçaos geografi